b'\n_START_ARTICLE_\nInsula Navassa\n_START_SECTION_\nGeografie \xc8\x99i topografie\n_START_PARAGRAPH_\nInsula Navassa are 5.2 km p\xc4\x83tra\xc8\x9bi. Amplasarea sa este una strategic\xc4\x83, la 160 de km dep\xc4\x83rtare de baza SUA de la Guantanamo, Cuba. Atinge o eleva\xc8\x9bie maxim\xc4\x83 de 77 m. Latitudinea \xc8\x99i longitudinea insulei sunt 18\xc2\xb024\xe2\x80\xb210\xe2\x80\xb3N, 75\xc2\xb00\xe2\x80\xb245\xe2\x80\xb3W._NEWLINE_Terenul insulei Navassa este format, \xc3\xaen mare parte, de coral \xc8\x99i calcar, insula fiind \xc3\xaencercuit\xc4\x83 de dealuri albe, cu \xc3\xaen\xc4\x83l\xc8\x9bimi cuprinse \xc3\xaentre 9 \xc8\x99i 15 metri, dar este prezent \xc8\x99i destul teren fertil astfel \xc3\xaenc\xc3\xa2t s\xc4\x83 permit\xc4\x83 supravie\xc8\x9buirea turmelor de capre. Sunt prezente \xc8\x99i zone des populate cu un tip de pomi asem\xc4\x83n\xc4\x83tori smochinului c\xc3\xa2t \xc8\x99i cactu\xc8\x99i r\xc4\x83sfira\xc8\x9bi. Topologia \xc8\x99i ecologia insulei este asem\xc3\xaen\xc3\xaetoare cu cea a insulei Mona, o mic\xc4\x83 insul\xc4\x83 de calcar aflat\xc4\x83 \xc3\xaen canalul cu acela\xc8\x99i nume, \xc3\xaentre Puerto Rico \xc8\x99i Republica Dominican\xc4\x83. Din punct de vedere istoric aceste insule posed\xc4\x83 o istorie asem\xc4\x83n\xc4\x83toare. Pescari haitieni \xc8\x99i al\xc8\x9bii campeaz\xc4\x83 pe insul\xc4\x83, dar insula este nelocuit\xc4\x83. Nu are porturi de nici un fel \xc8\x99i singura resurs\xc4\x83 natural\xc4\x83 prezent\xc4\x83 pe insul\xc4\x83 este guano. Activitatea economic\xc4\x83 de baz\xc4\x83 este pescuitul.\n_START_SECTION_\nIstorie\n_START_PARAGRAPH_\n\xc3\x8en 1504, Cristofor Columb, e\xc8\x99uat \xc3\xaen Jamaica, a trimis c\xc3\xa2\xc8\x9biva membrii ai echipajului c\xc4\x83tre insula Hispaniola, \xc3\xaen c\xc4\x83utare de ajutor. Ace\xc8\x99tia au descoperit insula \xc3\xaen drumul lor, dar pe aceasta nu era prezenta ap\xc4\x83. Au botezat-o Navaza (nava \xc3\xaensemn\xc3\xa2nd c\xc3\xa2mp) \xc8\x99i a fost evitat\xc4\x83 de marinari \xc3\xaen urm\xc4\x83torii 350 de ani._NEWLINE_A fost revendicat\xc4\x83 \xc3\xaen 1857 de c\xc4\x83tre Peter Duncan, un c\xc4\x83pitan de nav\xc4\x83 american, fiind a treia insul\xc4\x83 revendicat\xc4\x83 sub legea Insulelor Guano din 1856 din cauza depozitelor de guano. Aceste depozite au fost exploatate \xc3\xaentre 1865 \xc8\x99i 1898. Haiti a protestat \xc3\xaempotriva anex\xc4\x83rii \xc8\x99i a revendicat insula, \xc3\xaensa Statele Unite au respins cererea \xc8\x99i din octombrie 1857 este revendicat\xc4\x83 de SUA ca teritoriu ne\xc3\xaencorporat.'